
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ Αρ. Φύλλου 297 

1 Απριλίου 2003 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός χρήσης σε υπό παραχώρηση δημόσια, 
δασική και χωρίς βλάστηση έκταση του Δήμου Δε- 

σκάτης Ν. Γρεβενών. 1 

Τροποποίηση του ρυμοτομικού σχεδίου της Κοινότη¬ 
τας Μαγούλας στο Ο.Τ. 47, από χώρο αθλοπαιδιών 

σε οικοδομήσιμο. 2 

Άρση αναδασωτέας έκτασης εμβαδού 0,224 στρεμμά¬ 
των στη θέση «Κακοπέρατο» διακατεχομένου δά¬ 
σους Δημ. Δ/τος Νεροτριβιάς Δήμου Μεσσαπίων 
Νομού Εύβοιας. 3 


ΑΠΟΦΑΣΕΙ Σ 

Αριθ. 555 (1) 

Καθορισμός χρήσης σε υπό παραχώρηση δημόσια, δασι¬ 
κή και χωρίς βλάστηση έκταση του Δήμου Δεσκάτης Ν. 
Γ ρεβενών. 

Ο ΝΟΜΑΡΧΗΣ ΓΡΕΒΕΝΩΝ 

Έχοντας υπόψη: 

1. Το Ν. 1512/85 (ΦΕΚ4 Α'/1985) «Τροποποίηση και συ¬ 
μπλήρωση πολεοδομικών Διατάξεων, ρύθμιση συναφών 
θεμάτων και θεμάτων του ταμείου νομικών» και ειδικότε¬ 
ρα το άρθρο 3 αυτού. 

2. Το Ν. 1337/83 (ΦΕΚ 33Α71983) «Επέκταση των πολε¬ 
οδομικών σχεδίων, οικιστική ανάπτυξη και σχετικές ρυθ¬ 
μίσεις». 

3. Το Ν. 2742/99 (ΦΕΚ 207 Α'/1999) « Χωροταξικός σχε- 
διασμός και αειφόρος ανάπτυξη και άλλες διατάξεις». 

4. Το Ν. 1032/80 (ΦΕΚ 57 Α 71980) «Περί συστάσεως 
Υπουργείου Χωροταξίας Οικισμού και Περιβάλλοντος». 

5. Την ΚΥΑ Υ1β/2000/29.3.95 (ΦΕΚ 343Β71995) Υγειο¬ 
νομική διάταξη «Περί όρων ιδρύσεως και λειτουργίας 
πτη-κτηνοτροφικών εγκαταστάσεων». 

6. Την Υ.Α. 83840/3591/12.12.86 (ΦΕΚ 1Δ75.1.87) του 
Υπουργείου ΠΕ.ΧΩ.Δ.Ε. «Αποστάσεις από πόλεις, χωριά, 
οικισμούς, δρόμους, σιδηροδρομικές γραμμές, λίμνες 


και ακτές, λουτροπόλεις, τουριστικούς χώρους, νοσοκο¬ 
μεία και ευαγή ιδρύματα για την ανέγερση νέας ή επέκτα¬ 
ση νόμιμα υφισταμένης κτηνοτροφικής ή πτηνοτροφικής 
εγκατάστασης». 

7. Την ΟΙΚ 556/13.3.2003 θετική εισήγηση της Δ/νσης 
Πολεοδομίας και Περιβάλλοντος της Ν. Α. Γ ρεβενών που 
συνοδεύεται από: 

α) Την από 24.10.2002 με αρ. 313/2002 ομόφωνη από¬ 
φαση του δημοτικού Συμβουλίου του Δήμου Δεσκάτης Ν. 
Γ ρεβενών για παραχώρηση στον Γ κουμότσιο Δημήτριο 
του Ιωάννη της εν λόγω δημόσιας έκτασης. 

β) Το 51 ΔΑΣ 8691/20.9.2002 έγγραφο της Δ/νσης Δα¬ 
σών Ν. Γ ρεβενών με το οποίο δηλώνεται ότι η προς παρα¬ 
χώρηση έκταση είναι δημόσια, δασική με πενιχρή βλά¬ 
στηση, από τις πλέον άγονες, χωρίς ιδιαίτερο προστα¬ 
τευτικό και αισθητικό χαρακτήρα και δεν υπάρχει αντίρ¬ 
ρηση στην παραχώρηση της καθόσον η εγκατάσταση της 
κτηνοτροφικής μονάδας σ’ αυτήν συμβάλλει στην ανά¬ 
πτυξη της εθνικής οικονομίας, αποφασίζουμε: 

Καθορίζουμε ως χρήση στην υπό παραχώρηση, σύμφω¬ 
να με το άρθρο 13 παρ. 2Αγ του Ν1734/87 (ΦΕΚ 189 
Α71987) «Βοσκότοποι και ρύθμιση ζητημάτων σχετικών με 
κτηνοτροφική αποκατάσταση και με άλλες παραχωρήσεις 
καθώς και θεμάτων που αφορούν δασικές εκτάσεις», δη¬ 
μόσια, δασική και με πενιχρή βλάστηση έκταση 5.000 τ.μ. 
του Δήμου Δεσκάτης Ν. Γρεβενώντου αγροκτήματος Τή- 
λοφος», στη θέση «Εικόνισμα», τη λειτουργία που εξυπη¬ 
ρετεί την εγκατάσταση κτηνοτροφικών εκμεταλλεύσεων. 

Το τοπογραφικό διάγραμμα του αγροτεμαχίου που συ¬ 
ντάχθηκε από τον Πολιτικό Μηχανικό ΤΕ Γεώργιο Κόγιο 
αποτελεί αναπόσπαστο τμήμα της παρούσας. 

Από τις διατάξεις της απόφασης αυτής δενπροκαλείται 
δαπάνη σε βάροςτου κρατικού προϋπολογισμού, ούτε σε 
βάρος του προϋπολογισμού του οικείου Ο.Τ.Α. (Δήμος 
Δεσκάτης Ν. Γ ρεβενών). 

Η απόφαση αυτή, με το συνημμένο τοπογραφικό διά¬ 
γραμμα, να δημοσιευθεί στην Εφημερίδα της Κυβερνή- 
σεως. 

Γ ρεβενά, 13 Μαρτίου 2003 

Ο Νομάρχης κ.α.α. 

Ο Βοηθός Νομάρχη 
ΔΗΜΗΤΡΙΟΣ Σ. ΜΑΡΚΟΠΟΥΛΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 2578/256 (2) 

Τροποποίηση του ρυμοτομικού σχεδίου της Κοινότητας 
Μαγούλας στο Ο.Τ. 47, από χώρο αθλοπαιδιών σε οι¬ 
κοδομήσιμο. 

Ο ΝΟΜΑΡΧΗΣ ΔΥΤΙΚΗΣ ΑΤΤΙΚΗΣ 

Έχοντας υπόψη: 

1. Τις διατάξεις του Ν. Δ. της 17ης Ιουλίου 1923, όπως 
μεταγενέστερα τροποποιήθηκαν και συμπληρώθηκαν και 
ειδικότερα το άρθρο 3. 

2. Τιςδιατάξειςτου Α.Ν. 314/1968 (ΦΕΚ47/Α) όπωςτρο- 
ποποιήθηκαν και συμπληρώθηκαν με το υπ’αρ. 1018/71 
Ν.Δ. (ΦΕΚ 220/Α) και με την παρ. 3 του άρθρου 34 του Ν. 
1577/85 (ΦΕΚ210/Α). 

3. Τις διατάξεις του 183/86 Π.Δ. (ΦΕΚ70/Α). 

4. Τις διατάξεις του άρθρου 29Ατου 1558/85 όπως συ¬ 
μπληρώθηκαν με το άρθρο 27 του Ν.2081/92. 

5. Τις διατάξεις του Ν. 2218/94 (ίδρυση Νομαρχιακής 
Αυτοδιοίκησης) και τις τροποποιήσεις αυτού με το Ν. 
2240/95. 

6. Την 17/1995 απόφαση του Νομαρχιακού Συμβουλίου 
της Νομαρχιακής Αυτοδιοίκησης Δυτικής Αττικής (Οργα¬ 
νισμός εσωτερικής οργάνωσης και λειτουργίας των υπη¬ 
ρεσιών της) που δημοσιεύθηκε στο ΦΕΚ441/Α/95. 

7. Την 8570/792/02 εισήγηση της Δ/νσης Πολεοδομίας. 

8. Την 5/2003 ομόφωνη γνωμοδότηση του Συμβουλίου 
ΧΟΠ Νομού Δυτικής Αττικής, που διατυπώθηκε στο Ιο 
πρακτικό της συνεδρίασης 4.2.2003. 

9. Το 16429/1997 έγγραφο της Γενικής Γραμματείας 
Αθλητισμού, σύμφωνα μετο οποίο, δεν πρόκειται να προ¬ 
χωρήσει στην απόκτηση της έκτασης στο Ο.Τ. 47. 

10. Την 1825/2001 απόφαση του Διοικητικού Εφετείου 
Αθηνών που ακυρώνει την άρνηση της Διοικήσεως που 
εκδηλώθηκε με την 55/1995 απόφαση του Κοινοτικού 
Συμβουλίου (συνεδρίαση της 31.3.1995) της Κοινότητας 
Μαγούλας Αττικής, να αποχαρακτηρίσει το δεσμευθέν 


Ο.Τ. 47 με την Οικ. 334672/23.5.1977 απόφαση του Νο¬ 
μάρχη Αττικής (ΦΕΚΔ' 191) και την 15939/240/13.6.1988 
απόφαση του Νομάρχη Δυτικής Αττικής (ΦΕΚ Δ' 622) και 
αναπέμπειτην υπόθεση στη Διοίκηση, προκειμένου αυτή 
να προβεί στην οφειλομένη, κατά το σκεπτικό, νόμιμη 
ενέργεια. 

11. Το γεγονός ότι με την παρούσα απόφαση δεν προ- 
καλείται επιβάρυνση του κρατικού προϋπολογισμού, ή 
αυτή των Ο.Τ.Α., αποφασίζουμε: 

Άρθρο 1 

Εγκρίνεται η τροποποίηση του ρυμοτομικού σχεδίου 
της Κοινότητας Μαγούλας, στο Ο.Τ. 47 με τον αποχαρα¬ 
κτηρισμό τμήματος του με τα στοιχεία (α,β,γ,δ,ε,α) από 
χώρο αθλοπαιδιών σε οικοδομήσιμο, όπως αναλυτικά 
φαίνεται στο τοπογραφικό διάγραμμα σε κλίμακα 1 500 
που έχει θεωρηθεί από το Διευθυντή της Διεύθυνσης Πο¬ 
λεοδομίας Δυτικής Αττικής και που το συνοπτικό του αντί¬ 
τυπο θα δημοσιευθεί με αυτή την απόφαση στην Εφημε¬ 
ρίδα της Κυβερνήσεως. 

Άρθρο 2 

Από τις διατάξεις αυτής της απόφασης δεν προκαλείται 
δαπάνη σε βάρος του Κρατικού προϋπολογισμού και του 
προϋπολογισμού της Κοινότητας Μαγούλας. 

Άρθρο 3 

Η ισχύς αυτής της απόφασης αρχίζει από την ημερομη¬ 
νία δημοσίευσής της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ελευσίνα, 11 Μαρτίου 2003 
Ο Νομάρχης 

ΑΡΙΣΤΕΙΔΗΣ ΑΡΚΟΥΔΑΡΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΕΛΛΗΝΙΚΗ ΔΗΜΟΚΡΑΤΙΑ 
ΝΟ.ν/.Γ.' Λϊ-ςΛίΟίΚΐΚΗ 
Ι.Τ.. ΑΤΤίΧΗΣ 

Αριθ.813 (3) 

Άρση Αναδασωτέας Έκτασης Εμβαδού 0,224 στρεμμά¬ 
των στη θέση «Κακοπέρατο» Διακατεχομένου Δάσους 
Δημ. Δ/τος ΝεροτριβιάςΔήμου Μεσσαπίων Νομού Εύ¬ 
βοιας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις του Ν. 2503/97 (ΦΈ.Κ.107 Α/97) «Διοί¬ 
κηση - Στελέχωση της Περιφέρειας - Ρύθμιση θεμάτων 
για την Τοπική Αυτοδιοίκηση και άλλες διατάξεις». 

2. Την 6747/29.9.1997 (ΦΕΚ242/Β/98) απόφαση του Γε¬ 
νικού Γραμματέα Περιφέρειας Στερεάς Ελλάδας «Μετα¬ 
βίβαση αρμοδιοτήτων στους Προϊσταμένους των Δασι¬ 
κών Υπηρεσιών της Περιφέρειας Στερεάς Ελλάδας και 
της εξουσίας να υπογράφουν με εντολή Γ ενικού Γ ραμμα¬ 
τέα της Περ. Στ. Ελλάδας». 

3. Τις διατάξεις του άρθρου 117 παρ. 3 του Συντάγμα¬ 
τος της χώρας. 

4. Τις διατάξεις των άρθρων 38 και 41 του Ν.998/79 « Πε¬ 
ρί Προστασίας των Δασών κλπ». 

5. Τις διαταγές 160417/1180/8.7.1980, 86004/1637/- 
4.6.87 Υπουργείου Γεωργίας. 

6. Την 089/20.8.1992 [ΦΕΚ960/Δ/1992] απόφαση Νο¬ 
μάρχη Εύβοιας, με την οποία κηρύχτηκε αναδασωτέα 
Έκταση Εμβαδού 0,224 στρεμμάτων που βρίσκεται στη 
θέση «Κακοπέρατο» Διακατεχομένου Δάσους Δημ. Δ/τος 
Νεροτριβιάς Δήμου Μεσσαπίων Νομού Εύβοιας όπως εμ¬ 
φανίζεται, σε επισυναπτόμενο Τοπογραφικό Διάγραμμα 
Κλίμακας 1:300, της οποίας η βλάστηση εκχερσώθηκε 
παράνομα. 

7. Την 464/8.7.2002 απόφαση του Μονομελούς Πρωτο¬ 
δικείου Χαλκίδας, με την οποία «αναγνωρίστηκε ότι η 


ανωτέρω έκταση αποτελεί τμήμα αγροτικής έκτασης» και 
ως εκ τούτου δεν υπάγεται στις διατάξεις της Δασικής 
Νομοθεσίας. 

8. Την 310/24.2.2003 αναφορά του Δασαρχείου Χαλκί¬ 
δας ,σύμφωνα με την οποία από νεώτερη έρευνα αρμοδί¬ 
ου Υπαλλήλου προέκυψε ότι, η ανωτέρω Έκταση από κα¬ 
κή εκτίμηση των πραγμάτων θεωρήθηκε να έχει Δασικό 
χαρακτήρα και κατά συνέπεια, από παραδρομή κηρύχθη¬ 
κε αναδασωτέα και προτείνεται η ανάκλησή της, αποφα¬ 
σίζουμε: 

Αίρουμε την «ως αναδασωτέα» Έκταση Εμβαδού 
(0,224) στρεμμάτων, πού κηρύχθηκε ,σύμφωνα με την 
2089/20.8.1992 [ΦΕΚ960/Δ/1992] απόφαση Νομάρχη Εύ¬ 
βοιας και βρίσκεται στη θέση «Κακοπέρατο» Διακατεχο- 
μένου Δάσους Δημ. Δ/τος Νεροτριβιάς Δήμου Μεσσα¬ 
πίων Νομού Εύβοιας, όπως εμφανίζεται, σε επισυναπτό- 
μενο Τοπογραφικό Διάγραμμα Κλίμακας 1:300 που έχει 
θεωρηθεί από τον Δασάρχη Χαλκίδας, επειδή, από κακή 
εκτίμηση των πραγμάτων θεωρήθηκε να έχει Δασικό χα¬ 
ρακτήρα και κατά συνέπεια, από παραδρομή κηρύχθηκε 
αναδασωτέα. 

Η απόφαση αυτή ισχύει από την κοινοποίησή της αρμο- 
δίως (άρθρο 41 Ν.998/79) και πριν τη δημοσίευσή της 
στην Εφημερίδα της Κυβερνήσεως (άρθρο 37 Ν. 
3200/55). 

Με την απόφαση αυτή δεν προκαλείται καμία δαπάνη 
στο Ελληνικό Δημόσιο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χαλκίδα, 18 Μαρτίου 2003 

Με εντολή Γ ενικού Γ ραμματέα Περιφέρειας 
Ο Διευθυντής Δασών Νομού Εύβοιας 
ΝΙΚΟΛΑΟΣ ΑΓΑΘΟΥ-ΛΟΥΚΑΣ 

